Приложение № 7
ТЕХНИЧЕСКИ СПЕЦИФИКАЦИИ

1. Да се спазват изискванията на Техническите правила и изисквания за поддържане и ремонт на пътища, дял IV „Зимно поддържане” НАПИ-2009г., Инструкция за зимно поддържане на пътищата-1 УП 1988г., както и изискванията на НАРЕДБА № РД-02-20-19 от 12 ноември 2012г. на МРРБ за поддържане и текущ ремонт на пътищата;

2. Собствената или наета специализирана и оборудвана механизация да отговаря на изискванията за зимно поддържане, снегопочистване  и опесъчаване на пътищата;
3. Почистване на снежна покривка включва отстраняване на снежната покривка чрез последователно изтласкване на снега от оста на пътя към банкетите с помощта на специални снегоринни съоръжения;

4. Разчистване на снежни валове върху банкетите – включва отстраняване на снежните валове от банкетите на пътя едновременно или след приключване на снегопочистването с помощта на снегоринни плугове, роторни снегорини, булдозери, автогрейдери и др. – чрез избутване или изтласкване в страни от пътя или разпръскването им извън обхвата на пътя с роторни снегорини. По възможност снежните маси трябва да бъдат подравнени като се прехвърлят в посоката на преобладаващите ветрове;
5. Снегоринните машини трябва да бъдат снабдени с необходимите сигнални знаци и светлини – пътни знаци, жълти светлини и др., както и с необходимото допълнително оборудване – верига, лопата, въже и др.;

6. Да се осигурява нормална проходимост при зимни условия на пътната мрежа. При снегопочистване с булдозери и др. тежки верижни машини върху пътното платно да се оставя 5-6 см снежен пласт за предпазване на пътното покритие от повреди;
7. Да не се предизвиква нарушение на целостта на настилката на пътя;

8. Опесъчаване на пътната настилка – за да се намали земната хлъзгавост по пътищата да се разпръскват минерални материали или сгур, смесени със сол в определено съотношение. Използвания пясък за опесъчаване да отговаря на БДС 171-83 /пясък за обикновен бетон/ зърнест материал с едрина на зърната до 5 мм. Опесъчаването се извършва машинно или ръчно.
9. Задължително е греблата на снегопочистващата техника да са оборудвани с гумени накрайници, които не позволяват разрешаване на настилка при снегопочистването;

10. Осигуряване на постоянна мобилна връзка с водачите на снегопочистващата техника от страна на ИЗПЪЛНИТЕЛЯ, с цел получаване и подаване на нужната информация.

                                                                                            Изготвил:..../П/.. чл.2 от ЗЗЛД
                                                                                            инж. С. Огнянов
